b'\n_START_ARTICLE_\nVR Group\n_START_PARAGRAPH_\nVR eller VR Group (finsk: VR-Yhtym\xc3\xa4 Oy, svensk: VR-Group Ab) et statsejet jernbaneselskab i Finland. Tidligere er det kendt som Suomen Valtion Rautatiet (De finske statsbaner) indtil 1922 og Valtionrautatiet / Statsj\xc3\xa4rnv\xc3\xa4garna (Statsjernbanerne) indtil 1995. Dets vigtigste funktion er drift af godsbane- og jernbaneservices. VR havde i 2010 en oms\xc3\xa6tning p\xc3\xa5 1.422,6 Euro og 12.600 ansatte._NEWLINE_Koncernen driver et busselskab Pohjolan Liikenne og en godstransportvirksomhed VR Transpoint._NEWLINE_Siden 2010 er vedligeholdelsen og byggeriet af jernbanenetv\xc3\xa6rket foreg\xc3\xa5et gennem Finnish Transport Agency (finsk: Liikennevirasto). Indtil 1995 foregik vedligehold gennem moderselskabet Valtionrautatiet indtil 1995, hvor det blev opdelt i VR Group og jernbaneadministrationen Ratahallintokeskus._NEWLINE_Der drives en international passagertogslinje mellem Finland og Rusland. Der er fire daglige Allegro passagertog til Sankt Petersborg og et nattog til Moskva som kaldes for Tolstoi (navngivet efter Leo Tolstoy).\n_START_SECTION_\nHistorie\n_START_PARAGRAPH_\nJernbanetransport begyndte i 1862 i Finland og flere hovedlinjer blev bygget fra slutningen af det 19. \xc3\xa5rhundrede og begyndelsen af det 20. \xc3\xa5rhundrede, endvidere blev der bygget mindre privatjernbaner. Rautatiet opererede prim\xc3\xa6rt p\xc3\xa5 st\xc3\xb8rre og l\xc3\xa6ngere hovedlinjer. Gennem de 20. \xc3\xa5rhundrede blev de fleste private jernbaneselskaber lukket ned og Valtionrautatiet fik monopol p\xc3\xa5 jernbanetransport. I 1995 blev virksomheden privatiseret til VR group.'